wickkiey/tamil-wikipedia-markdown huggingface dataset:
# பிரதாப் சந்திர மொகந்தி



**பிரதாப் சந்திர மொகந்தி** (*Pratap Chandra Mohanty*) (அக்டோபர் 23, 1920 - மார்ச் 15, 1993) இந்தியாவின் ஒடிசாவைச் சேர்ந்த அரசியல்வாதி ஆவார். இவர் டிர்டோல் தொகுதியிலிருந்து, 4 முறை ஒடிசா சட்டமன்றத்திற்குத் தேர்ந்தெடுக்கப்பட்டார். 3வது சட்டமன்றத்திற்கான தேர்தல் (1961), 5வது சட்டமன்றத்திற்கான தேர்தல் ( 1971 ), ஆகியவற்றிலும் 6வது சட்டமன்றத்திற்கான தேர்தல் ( 1974 ), மற்றும் 7வது சட்டமன்றத்திற்கான தேர்தல் ( 1977 ) ஆகியவற்றிலும் இவர் வெற்றி பெற்றார். 1970 களில் வருவாய், நீர்ப்பாசனம் மற்றும் மின்சாரம், வணிகம் மற்றும் போக்குவரத்து, கல்வி மற்றும் இளைஞர் விவகாரத் துறைகளை வைத்திருந்த இவர் ஒடிசாவில் அமைச்சராக இருந்தார். பிரதாப் சந்திர மொகந்தியும் அவசரநிலையின் போது உள்நாட்டுப் பாதுகாப்புச் சட்டத்தின் (MISA) கீழ் சுமார் ஓராண்டு காவலில் வைக்கப்பட்டார்.
# பொம்மிரெட்டி சுந்தர ராமி ரெட்டி



**பொம்மிரெட்டி சுந்தர ராமி ரெட்டி** (*Bommireddy Sundara Rami Reddy*) இந்தியாவைச் சேர்ந்த ஓர் அரசியல்வாதியாவார். 1935 ஆம் ஆண்டு அக்டோபர் மாதம் 17 ஆம் தேதியன்று இவர் பிறந்தார். இந்திய தேசிய காங்கிரசைச் சேர்ந்த இவர் ஆந்திரப் பிரதேச மாநிலத்தில் ஒரு மருத்துவராகவும் அறியப்படுகிறார். பொம்மிரெட்டி சுந்தர ராமி ரெட்டி ஆந்திரப் பிரதேச சட்டப் பேரவையின் சட்டமன்ற உறுப்பினராக மூன்று முறை தேர்ந்தெடுக்கப்பட்டார்.  

## சுயசரிதை
ராமி ரெட்டி 1935 ஆம் ஆண்டு அக்டோபர் 17 ஆம் தேதி பிறந்தார் சென்னையில் மருத்துவத்தில் எம்பிபிஎசு பட்டம் பெற்றார். பின்னர், அரசுப் பணியில் சேர்ந்தார். 1970 ஆம் ஆண்டில் தனது மருத்துவமனையைத் திறந்தார்.  

ராமி ரெட்டி 1978 ஆம் ஆண்டு ஆத்மகூரில் இருந்து ஆந்திரப் பிரதேச சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார் 1985 மற்றும் 1989 ஆம் ஆண்டுகளில் அந்தத் தொகுதியிலிருந்து மீண்டும் தேர்ந்தெடுக்கப்பட்டார் 1985 தேர்தலில் வெங்கையா நாயுடுவை தோற்கடித்தார். இவரது மகன் பொம்மிரெட்டி ராகவேந்திரா ரெட்டி ஆந்திர பிரதேச சட்ட மேலவையின் முன்னாள் உறுப்பினர் ஆவார்.  

ராமி ரெட்டி 2020 ஆம் ஆண்டு பிப்ரவரி மாதம் 6 ஆம் தேதியன்று தனது 84 வயதில் இறந்தார்
# ஆசனா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1952 | டி. ஆர். காரி கௌடா | இந்திய தேசிய காங்கிரஸ் |  |
| 1957 | கே. டி. தாசப்பா | சுயேச்சை |  |
| 1962 | யசோதரா தாசப்பா | இந்திய தேசிய காங்கிரஸ் |  |
| 1967 | ஹெச். பி. ஜுவாலனய்யா | மதச்சார்பற்ற ஜனதா தளம் |  |
| 2008 |  |  |  |
| 2013 |  |  |  |
| 2018 | பிரீத்தம் ஜெ. கௌடா | பாரதிய ஜனதா கட்சி |  |
| 2023 | சுவரூப் பிரகாஷ் | மதச்சார்பற்ற ஜனதா தளம் | } |
**குறிப்பு**
# பிரவத் சௌத்ரி

**பிரவத் சௌத்ரி** (*Pravat Chowdhury*)(பிறப்பு:28 திசம்பர் 1976) என்பவர் ஓர் இந்திய அரசியல்வாதியும் இந்தியப் பொதுவுடமை கட்சியின் (மார்க்சிஸ்ட்) உறுப்பினரும் ஆவார். சௌத்ரி 2014 முதல் தெற்கு திரிபுரா மாவட்டத்தில் உள்ள மனு சட்டமன்றத் தொகுதியின் திரிபுரா சட்டமன்ற உறுப்பினராக உள்ளார். 2014ஆம் ஆண்டு இந்தத் தொகுதிக்கான இடைத்தேர்தலில் சௌத்ரி முதன் முதலில் தேர்ந்தெடுக்கப்பட்டார், முந்தைய பதவியிலிருந்த ஜிதேந்திர சௌத்ரி, 2014இல் வெற்றி பெற்ற பின்னர் திரிபுரா கிழக்கு மக்களவைத் தொகுதியில் மக்களவை உறுப்பினராகப் பதவியேற்கப் பதவி விலகினார். இதன் காரணமாக நடைபெற்ற இடைத்தேர்தலில் பிரவத் சௌத்ரி அமோக வெற்றி பெற்றார். கிட்டத்தட்ட 16,000 வாக்குகள் வித்தியாசத்தில் இவர் வெற்றிபெற்றார். 2018 திரிபுரா சட்டப் பேரவைத் தேர்தலின் போது சவுத்ரி மீண்டும் தேர்தலில் போட்டியிட்டு வெற்றி பெற்றார், ஆனால் இந்த முறை மிகக் குறைந்த வாக்கு வித்தியாசத்தில் வெற்றி பெற்றார். திரிபுரா பூர்வகுடி மக்கள் முன்னணியின் தனஞ்சோய் திரிபுராவுக்கு எதிராக 193 வாக்குகள் அல்லது 0.48% வாக்குகள் வித்தியாசத்தில் இவர் வெற்றி பெற்றது மாநிலத்தில் மிக நெருக்கமான போட்டியாக இருந்தது.  

## மேலும் பார்க்கவும்
- ஜிதேந்திர சௌத்ரி
# பாதல் சௌத்ரி

**பாதல் சவுத்ரி** (*Badal Choudhury*) ஓர் இந்திய அரசியல்வாதியும் இந்திய பொதுவுடமைக் கட்சியின் (மார்க்சிஸ்ட்) உறுப்பினரும் ஆவார். சவுத்ரி தெற்கு திரிபுரா மாவட்டத்தில் உள்ள கிருஷ்யமுக் தொகுதியிலிருந்து திரிபுரா சட்டமன்ற உறுப்பினராகத் தேர்ந்தெடுக்கப்பட்டவர் ஆவார். இவர் 2013-18-ல் (மாணிக் சர்க்கார் அரசாங்கத்தில்) சுகாதாரம் மற்றும் குடும்ப நலன் மற்றும் வருவாய் மற்றும் பொதுப்பணித்துறை அமைச்சராக இருந்தார்.  

## அரசியல் வாழ்க்கை
பாதல் சவுத்ரி தனது மாணவப் பருவத்திலேயே மாணவர் இயக்கங்களில் மிகவும் தீவிரமாக இருந்தார். 1968ஆம் ஆண்டு தனது 17வது வயதில் இந்திய பொதுவுடமைக் கட்சியின் (மார்க்சிஸ்ட்) உறுப்பினரானார். 1972 முதல் 1981 வரை சவுத்ரி, பெலோனியா பிரதேசக் குழுவின் செயலாளராக இருந்தார். 1974-ல், இவர் பொதுவுடைமைக் கட்சியில் திரிபுரா மாநிலக் குழு உறுப்பினராகப் பதவி உயர்வு பெற்றார். 1977-ல் திரிபுரா சட்டமன்ற உறுப்பினராக முதல் முறையாகத் தேர்ந்தெடுக்கப்பட்டார். இவர் 1993 வரை இப்பதவியிலிருந்தார். 2008-ல், இந்திய பொதுவுடமைக் கட்சியின் (மார்க்சிஸ்ட்) மத்தியக் குழு உறுப்பினரானார்.
# டெய்லி தேஷர் கதா

***டெய்லி தேஷர் கதா*** தமிழில் தினசரி நாட்டுப் பேச்சு (ஆங்கிலம்: *Daily Desher Katha;* *Ḍeili Desher Kôtha*) என்பது அகர்தலாவிலிருந்து வெளியிடப்படும் வங்காள மொழி நாளிதழ் ஆகும். இது திரிபுரா<nowiki/>மாநில இந்திய பொதுவுடமைக் கட்சியின் தினசரி வெளியீடாகும்.  

## வரலாறு
*தேஷர் கதா* 1979-ல் நிறுவப்பட்டது..காங்கிரசு-டியுஜெஎசு கூட்டணி ஆட்சியின் போது பத்திரிகை மீது கடுமையான நெருக்கடிக்கு உடபட்டது..
# முத்துசேர்வமடம்


**முத்துசேர்வமடம்** (*Muthuservamadam*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, முத்துசேர்வமடத்தில் 2239 ஆண்கள் மற்றும் 2289 பெண்கள் என மொத்தம் 4528 பேர் இருந்தனர்.
# காரைக்குறிச்சி


**காரைக்குறிச்சி** (*Karaikurichi*) என்பது இந்தியாவின் தமிழ்நாடு மாநிலம் அரியலூர் மாவட்டத்தின் உடையார்பாளையம் தாலுக்காவில் உள்ள ஒரு கிராமம் ஆகும்.  

## மக்கள்தொகை
2001 ஆம் ஆண்டு மேற்கொள்ளப்பட்ட மக்கள்தொகை கணக்கெடுப்பின்படி, காரைக்குறிச்சியில் 1928 ஆண்கள் மற்றும் 1850 பெண்கள் என மொத்தம் 3778 பேர் இருந்தனர்.  

2011 ஆம் ஆண்டு மேற்கொள்ளப்பட்ட மக்கள்தொகை கணக்கெடுப்பின்படி இங்கு மொத்தம் 1049 குடும்பங்கள் வசித்தன. கிராமத்தின் மக்கள் தொகை 4223 ஆக இருந்தது. இதில் 2147 ஆண்கள் மற்றும் 2076 பெண்கள் இருந்தனர்.  

காரைக்குறிச்சி கிராமத்தில் கீழ்க்கண்ட கோவில்கள் உள்ளன.  

1. சிவன் கோயில்  

2. மாரியம்மன் கோயில்
# இராமநல்லூர்


**இராமநல்லூர்** (*Ramanallur*) கொள்ளிடம் ஆற்றில் அமைந்துள்ள ஒரு சிறிய தீவு. இது தமிழ்நாடு, அரியலூர் மாவட்டம் , அரியலூர் வட்டம், அழகியமணவாளம் வருவாய் கிராமத்தின் ஒரு பகுதியாகும் . இது 2016-ல் சுமார் 2,500 மக்கள்தொகையைக் கொண்டிருந்தது.  

## நிலப்பரப்பிற்கான இணைப்பு
இத்தீவை அழகியமணவாளத்துடன் இணைக்கும் பாலம் பிப்ரவரி 2016-ல் திறக்கப்பட்டது. வெள்ளக் காலங்களில் பெரும்பாலும் இத்தீவு பிரதான நிலப்பகுதியிலிருந்து முற்றிலும் துண்டிக்கப்படும்.
# போர்னிய நீல ஈப்பிடிப்பான்



**போர்னிய நீல ஈப்பிடிப்பான்** (*Bornean blue flycatcher*)(***சைனோரிசு சூப்பர்பசு***) என்பது மியூசிகாபிடே குடும்பத்தில் உள்ள ஒரு பறவை சிற்றினம் ஆகும். இது புரூணை, இந்தோனேசியா மற்றும் மலேசியா ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# கலோ நீல ஈப்பிடிப்பான்



**கலோ நீல ஈப்பிடிப்பான்** (*Kalao blue flycatcher*)(*சைனோரிசு கலோலெனிசு*) என்பது மியூசிகாபிடே குடும்பத்தில் உள்ள பறவை சிற்றினமாகும். இது தெற்கு சுலவேசியின் செலயர் தீவுகள், கலாவ் தீவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.  

இந்த ஈப்பிடிப்பான் முன்பு அலையாத்திக் காட்டு நீல ஈப்பிடிப்பானின் (*சைனோரிசு* *ரூபிகாசுட்ரா*) துணையினமாகக் கருதப்பட.<nowiki/>டது, ஆனால் தற்பொழுது இ<nowiki/>து இதன் தனித்துவமான குரல் மற்றும் இறகுகளின் அடிப்படையில் தனி இனமாக கருதப்படுகிறது.
# உமேஷ் மக்வானா



**உமேஷ்பாய் நாரன்பாய் மக்வானா** (*Umeshbhai Naranbhai Makwana*) ஒரு இந்திய அரசியல்வாதி, சமூக சேவகர் மற்றும் பரோபகாரர் ஆவார். இவர் 8 டிசம்பர் 2022 முதல் ஆம் ஆத்மி கட்சியின் உறுப்பினராக பொடாட் சட்டமன்றத் தொகுதியிலிருந்து குஜராத் சட்டமன்ற உறுப்பினராகப் பணியாற்றி வருகிறார் மக்வானா குஜராத்தின் கோலி இனத்தைச் சேர்ந்தவர்.  

உமேஷ் மக்வானா இந்தியாவின் குஜராத்தின் போட்டாத்தில் நரன்பாய் மக்வானா என்பவருக்கு மகனாகப் பிறந்து வளர்ந்தார். இவர் இளங்கலைப் பட்டம் படித்துள்ளார். இவர் தொடக்கப்பள்ளி மற்றும் நடுநிலைப் பள்ளியைத் தொடங்கினார். இவர் தனது முன்முயற்சியான மானவ்தா சேவா ரத்தின் கீழ் இந்தியாவில் கொரோனாவைரசால் ஏற்பட்ட நாடு தழுவிய ஊரடங்கின் போது 6 லட்சத்திற்கும் அதிகமான உணவுப் பொட்டலங்களை விநியோகித்தார்.
# செம்பழுப்பு மார்பு நீல ஈப்பிடிப்பான்



**செம்பழுப்பு மார்பு நீல ஈப்பிடிப்பான்** (*Rufous-breasted blue flycatcher*)(*சைனோரிசு கேமரினென்சிசு*) என்பது மியூசிகாபிடே குடும்பத்தில் உள்ள ஒரு பறவை சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது முன்னர் நீல மார்பு ஈப்பிடிப்பானின் (*சியோர்னிஸ் ஹெரியோட்டி*) துணையினமாகக் கருதப்பட்டது.
# அர்ஃபாக் இயற்கை காப்பகம்


**பெகுனுங்கன் அர்ஃபாக் இயற்கை காப்பகம்** (*Pegunungan Arfak Nature Reserve*) இந்தோனேசியாவின் மேற்கு பப்புவா மாகாணத்தில் பறவைத்தலை தீபகற்பத்தின் வடகிழக்கு மூலையில் அமைந்துள்ளது. இது மாகாணத் தலைநகர் மனோக்வாரிக்கு தெற்கே 25 கி.மீ. தொலைவில் அமைந்துள்ளது. இது கடற்கரைக்கு அருகாமையில் இருந்து மாகாணத்தின் மிக உயரமான இடமான பெகுனுங்கன் அர்ஃபாக் (2955 மீ அல்லது 9695 அடி) வரை பரவியுள்ளது.  

இங்குள்ள தாவரங்களில் தாழ்நிலம், மலை மற்றும் மலை மழைக்காடுகள் அடங்கும் (பிந்தையது ஓக், செஷ்ட்கொட்டைகள் மற்றும் தெற்கத்திய பீச்களை உள்ளடக்கியது). தாழ்நில மற்றும் மலை மழைக்காடுகளில் மரம் வெட்டுதல் நிகழ்கிறது. உள்ளூர் சிறப்புமிக்க, அரிதான மற்றும் வணிக ரீதியாக முக்கியத்துவம் வாய்ந்த பாலூட்டி இனங்கள் பாதுகாக்கப்படுகின்றன. ஆய்வுகள் 110 வகையான பாலூட்டிகள் இங்கு காணப்படுவதாகக் குறிப்பிடுகின்றன, அவற்றில் இருபத்தி ஒன்று நியூ கினி தீவில் உள்ள மர கங்காருக்கள், வன வாலாபீஸ், பேண்டிகூட்ஸ், பாசம்ஸ் மற்றும் கஸ்கஸ் தீவுகளில் உள்ளன. இருபத்தி ஏழு வகையான கொறித்துண்ணிகள் உள்ளன, அவற்றில் பதினேழு தீவில் மட்டுமே உள்ளன. 320 பறவை இனங்கள் காப்பகத்தில் பதிவு செய்யப்பட்டுள்ளன, அவற்றில் பாதி நியூ கினியாவைச் சேர்ந்தவை. இராத்சைல்டின் பேர்ட்விங் என்பது அர்ஃபாக் மலைகளில் இருந்து மட்டுமே அறியப்படும் ஒரு பூச்சியாகும்.  

அங்கி கிஜி மற்றும் கீதா ஆகிய இரண்டு ஏரிகள் மலைகளில் அமைந்து இந்த நிலப்பரப்பை மேலும் அலங்கரிக்கின்றன. காலப்போக்கில், இந்த காப்பகம் உள்நாட்டு மற்றும் வெளிநாட்டு ஆராய்ச்சியாளர்களுக்கு ஒரு சுவாரசியமான இடமாக மாறி வருகிறது.
# செர்க்களம் அப்துல்லா

**செர்க்களம் அப்துல்லா** (*Cherkalam Abdullah* , பிறப்பு: 15 செப்டம்பர் 1942 - 27 சூலை 2018) என்பவர் ஒரு இந்திய அரசியல்வாதி ஆவார். இவர் 1987 முதல் 2006 வரை மஞ்சேஸ்வரம் சட்டமன்றத் தொகுதியில் கேரள சட்டமன்ற உறுப்பினராக இருந்தார். இவர் இந்திய ஒன்றிய முஸ்லிம் லீக்கின் தலைவராகவும் பணியாற்றினார்.  

## வாழ்க்கை
அப்துல்லா செப்டம்பர் 15, 1942 அன்று பரிகாத் முகமது ஹாஜிக்கும் ஆஸ்யம்மாக்கும் செர்க்களம் என்னும் ஊரில் பிறந்தார்.  

## தனிப்பட்ட வாழ்க்கை
இவர் ஆயிசா என்னும் பெண்ணை மணந்தார். இவருக்கு 2 மகள் மற்றும் 2 மகன் ஆகவே இவருக்கு மொத்தம் 4 குழந்தைகள். இவரது முழு குடும்பமும் அரசியலில் இணைந்துள்ளனர்.
# மீரட்டசு நீல ஈப்பிடிப்பான்


**மீரட்டசு நீல ஈப்பிடிப்பான்** (*Meratus blue flycatcher*)(*சைனோரிசு கடயாங்கென்சிசு*) என்பது தயாயக் நீல ஈப்பிடிப்பான் (*சியோர்னிஸ் மாண்டனசு*) உடன் நெருங்கிய தொடர்புடைய பழைய உலக ஈப்பிடிப்பான் சிற்றினமாகும். இந்தோனேசியாவின் போர்னியோவில் உள்ள மெரடசு மலைகப் பகுதிகளில் மட்டுமே இது காணப்படுகிறது. இப்பகுதி சிதைந்த இரண்டாம் நிலை வனப்பகுதி அல்லது மாற்றப்பட்ட நிலப்பகுதியால் சூழப்பட்டுள்ளன.  

## விளக்கம்
மீரட்டசு நீல ஈப்பிடிப்பான் சிற்றினத்தின் மேற்பகுதி உள்ள தயாக் நீல ஈப்பிடிப்பான்களை விட வெளிர் நீல நிறத்தில் காணப்படும். அதிக வெண்மை மற்றும் கீழ்ப் பகுதியில் குறைந்த சிவப்பு நிறத்துடன் காணப்படும். இந்த சிற்றினத்தின் கீழ் எந்த துணையினமும் அங்கீகரிக்கப்படவில்லை.
# கய் சான்



**கய் சான்** ( Chinese ) என்பது ஆங்காங்கின் புதிய பிரதேசங்களில் உள்ள வாங் சாவில் உள்ள ஒரு மலையாகும், இது யுவன் லாங் மற்றும் டின் ஷுய் வாய் ஆகிய புதிய நகரங்களைப் பிரிக்கிறது. இதன் உயரம் ஆகும்.  

கை சான் ஒரு தனியாருக்கு உரிமையான பகுதியாகும். இது டாங் குலத்திற்கு சொந்தமானது. அறிக்கைகளின்படி, தாவரங்கள் குறைவாக இருக்க மலையில் தாவரங்கள் தொடர்ந்து எரிக்கப்படுகிறது.  

இது ஒரு பிரபலமான சுற்றுப்புற பாதையைக் கொண்டுள்ளது, இங்கு உள்ளூர்வாசிகள் பூக்களை நட்டு கலைத் தோற்றங்களை உருவாக்கியுள்ளனர், இம்மலையின் மேலிருந்து யுவன் லாங் மற்றும் சென்சென் இரண்டின் தனித்தன்மையான காட்சிகளைக் காணலாம்.
# சப்ரூம் சட்டமன்றத் தொகுதி



**சப்ரூம் சட்டமன்றத் தொகுதி** (*Sabroom Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளுள் ஒன்றாகும்.  

இது தெற்கு திரிபுரா மாவட்டத்தின் ஒரு பகுதியாகும்.  

## சட்டப் பேரவை உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 2018 | சங்கர் இராய்}}

== மேலும் பார்க்கவும் ==
* திரிபுரா சட்டப் பேரவையின் தொகுதிகளின் பட்டியல்
* தெற்கு திரிபுரா மாவட்டம் |  |
# சமா தொலைக்காட்சி



**சமா தொலைக்காட்சி** (*Samaa TV*; ) பாக்கித்தானிய உருது மொழி செய்தி தொலைக்காட்சி ஆகும். 7 சதவீத சந்தைப் பங்கைக் கொண்ட பாக்கித்தானின் நான்காவது பெரிய செய்திச் தொலைக்காட்சி ஆகும். "சமா" ("سما") என்றால் உருது மொழியில் 'வானம்' அல்லது 'சொர்க்கம்' என்று பொருள். கராச்சி, லாகூர், இஸ்லாமாபாத், குவெட்டா, பெசாவர் உள்ளிட்ட ஐந்து நகரங்களில் ஒரே நேரத்தில் ஒளிபரப்பப்படுகிறது.  

## வரலாறு
சமா தொலைக்காட்சி 2007 இல் சாக் புரோட்காசுட்டிங் சிசுடம்சு என்ற தனியார் நிறுவனம் மூலம் நிறுவப்பட்டது. 2020 ஆம் ஆண்டில், முன்னாள் மாகாண அமைச்சர் அலீம் கான், அவரது துணை நிறுவனமான பார்க் வியூ லிமிடெட் மூலம் சாக் ஒலிபரப்பு ஒருங்கியம் நிறுவனத்திடமிருந்து சமா தொலைக்காட்சியை வாங்கினார்.  

உண்மைகளின் அடிப்படையில் பொதுமக்களுக்கு செய்திகளை வழங்குவதில் கவனம் செலுத்துவதாகவும், உணர்ச்சி உணர்வு மிக்க செய்திகளை நாங்கள் எதிர்ப்பதாகவும் சாமா தொலைக்காட்சி கூறுகிறது. இந்த தொலைக்காட்சியின் முழக்கம் 'சன்சானி நஹின், சிர்ஃப் கப்ரைன்' என்றால் உருது மொழியில் "உணர்ச்சி உணர்வுகள் இல்லை, செய்திகள் மட்டுமே" என்று பொருள்.  

2022 ஆம் ஆண்டு சாமா தொலைக்காட்சியின் தயாரிப்பாளர் அதர் மதின் வடக்கு நசிமாபாத் கராச்சியில் ஒரு கொள்ளையின் போது கொல்லப்பட்டார்.
# வார்ப்புரு:விக்கித்திட்டம் கிறித்தவம்

| **** என்னும் கட்டுரை கிறித்தவ சமயம் தொடர்பான கருத்துகளைக் கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் கிறித்தவம்** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>  
<noinclude>  

</noinclude>
# செர்மான் அலி அகமது


**செர்மான் அலி அகமது** (*Sherman Ali Ahmed*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியில் இவர் உறுப்பினராக இருந்தார். 2011 ஆம் ஆண்டு நடைபெற்ற அசாம் மாநில சட்டமன்றத் தேர்தலில் பாக்பர் தொகுதியில் அகில இந்திய ஐக்கிய சனநாயக முன்னணி வேட்பாளராக போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2016 மற்றும் 2021 ஆம் ஆண்டுகளில் நடைபெற்ற சட்டமன்றத் தேர்தல்களில் இந்திய தேசிய காங்கிரசு வேட்பாளராக போட்டியிட்டு இதே தொகுதியில் இருந்து இவர் மீண்டும் தேர்ந்தெடுக்கப்பட்டார். 2022 ஆம் ஆண்டில் கற்பழிப்பு பற்றி தொலைக்காட்சியில் இவர் தெரிவித்த கருத்துகள் குறித்து பெண்ணிய ஆர்வலர் சுமித்ரா அசாரிகா இவர் மீது முதல் தகவல் அறிக்கையை உருவாக்கினார்.
# அனுசய் அப்பாசி


**அனுசய் அப்பாசி** (*Anoushay Abbasi*) என்பவர் ஒரு பாக்கித்தான் தொலைக்காட்சி நடிகையும் வடிவழகியும் ஆவார். இவர் தனது வாழ்க்கையை பாக்கித்தான் தொலைக்காட்சியில் குழந்தை கலைஞராக தொடங்கினார். *மேரா சாயின் 2* (2012), *மேரி சஹேலி மேரி ஹம்ஜோலி* (2012), *டூடே ஹுவே பெர்* (2011), *நன்ஹி* (2013), *பியாரே அப்சல்* (2013), *மலிகா-இ-அலியா* (2014), *பன்வார்* (2014), *மலிகா-இ-அலியா பாகம் 2* (2015), *மேரே பாஸ் தும் ஹோ* (2019), *ரக்ஸ்-இ-பிஸ்மில்* (2020), *பெனாம்* (2021) போன்ற தொலைக்காட்சி நாடகத் தொடர்களில் முக்கிய கதாபாத்திரங்களில் நடித்துள்ளார்.
# கால் நுனித் திண்டு

**கால் நுனித் திண்டு** (*Pulvilli*) என்பது பூச்சிகள் மற்றும் இதர கணுகாலிகளில் மென்மையான, பஞ்சு போன்ற பட்டை ஆகும். இது வீட்டு ஈ மற்றும் இக்சோடிட் உண்ணி போன்றவற்றில் காணப்படுகிறது. இவை நகங்களின் அடிப்பகுதியில் அமைந்துள்ளன (வலதுபுறத்தில் உள்ள படத்தில் #2).  

கால் நுனித் திண்டு ஒரு ஒட்டு அமைப்பாகச் செயல்படுகிறது. இவற்றின் ஒட்டும் சக்தி ஓரளவு வான் டெர் வால்சு விசை மூலம் செயல்படுகிறது, மேலும் ஓரளவு பிசின் திரவத்திலிருந்து முனைகளில் மேற்பரப்புகளிலிருந்து ஒட்டும் பசையும் சுரக்கப்படுறது.
# ஸ்ரீரங்கபட்டணா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1952 | கே. புட்டசுவாமி | இந்திய தேசிய காங்கிரஸ் |
| 1957 | ஏ. ஜி. சுஞ்சே கௌடா | சுயேச்சை |
| 1962 | ஏ. ஜி. பண்டிகௌடா | இந்திய தேசிய காங்கிரஸ் |
| 1967 | பி. தொட்டபோரே கௌடா | சுயேச்சை |
| 1972 | தமயந்தி போரேகௌடா | இந்திய தேசிய காங்கிரஸ் |
| 1978 | எம். ஸ்ரீநிவாஸ் | ஜனதா கட்சி |
| 1983 | ஏ. எஸ். பண்டிசித்தேகௌடா |  |
| 1985 |  |  |
| 1986**குறிப்பு** |  |  |
# சஞ்சய் குமார் சிங் (பீகார்)


**சஞ்சய் குமார் சிங்** (*Sanjay Kumar Singh*) என்பவர் **சஞ்சய் யாதவ்** என்று அழைக்கப்படுகிறார். இவர் ஓர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் இராச்டிரிய ஜனதா தளம் கட்சியின் உறுப்பினர் ஆவார். இவர் 2015 மற்றும் 2020ஆம் ஆண்டுகளில் நடைபெற்ற பீகார் சட்டமன்றத் தேர்தலில் இராச்டிரிய ஜனதா தள வேட்பாளராக கரகா சட்டமன்றத் தொகுதியிலிருந்து பீகார் சட்டமன்றத்திற்கு உறுப்பினராகத் தேர்ந்தெடுக்கப்பட்டார்.
# தனி ராம் சத்ரிக்



நவீன பஞ்சாபி கவிதையின் முன்னோடிகளில் ஒருவராக அவர் கருதப்படுகிறார். அவர் தனது வாழ்நாள் முழுவதும் பஞ்சாபி கலாச்சாரம், மொழி மற்றும் புத்தகவெளியீடுகளை மேம்படுத்தினார். 1926இல், பஞ்சாபி இலக்கிய சங்கமான பஞ்சாபி சாஹித்து சபாவின் தலைவர் ஆனார்.  

## ஆரம்பகால வாழ்க்கை
அவர் தற்பொழுது பாகிஸ்தானில் உள்ள சேய்க்குபுரா மாவட்டத்தில் பாசியன்-வாலா கிராமத்தில் பிறந்தார். அவரது தந்தை வேலை தேடி லோபோக்கு கிராமத்துக்கு சென்றார். தந்தையால் அவருக்கு குர்முகி மற்றும் உருது எழுத்துக்கள் கற்பிக்கப்பட்டன. பிறப்பால் இந்துவாக இருப்பினும், அக்காலத்தின் பிரபல பஞ்சாபி கவிஞரான வீர் சிங்குடன் தொடர்பு கொண்ட பிறகு அவர் சீக்கியமத நம்பிக்கையின் அபிமானி ஆனார். இந்த சந்திப்பை தொடர்ந்து அவர் பஞ்சாபிமொழி வசனங்களை எழுதத் தான் தூண்டப்பட்டதை உணர்ந்தார்.  

## நூல் பட்டியலின் ஒரு பகுதி

- *புலாம் தீ தோக்கரி* (1904)
- *பர்த்தரிஹரி* (1905)
- *நள-தமயதி* (1906)
- *தர்மவீர்* (1912)
- *சந்தன்வாடி* (1931)
- *கேசர் கியாரி* (1940)
- *நவாம் ஜஹாம்* (1942)
- *நூர் ஜஹான் பாட்ஷாபேகம்* (1944)
- *சூஃபிகானா* (1950)
# ராவ் ஜோதா பாலைவனப் பாறை பூங்கா


**ராவ் ஜோதா பாலைவனப் பாறைப் பூங்கா** (*Rao Jodha Desert Rock Park*) இந்தியாவின் இராசத்தானிலுள்ள சோத்பூரில் அமைந்துள்ள வரலாற்று சிறப்புமிக்க மெக்ரன்கர் கோட்டைக்கு அருகில் 72 எக்டேர் பரப்பளவில் பரவியுள்ளது. பூங்காவில் சுற்றுச்சூழல் ரீதியாக மீட்டெடுக்கப்பட்ட பாலைவனம் மற்றும் வறண்ட நில தாவரங்கள் உள்ளன. கோட்டையை ஒட்டிய மற்றும் கீழே உள்ள ஒரு பெரிய பாறைப் பகுதியின் இயற்கை சூழலை மீட்டெடுக்க முயற்சிப்பதற்காக இந்த பூங்கா 2006 இல் உருவாக்கப்பட்டது. இது பிப்ரவரி 2011 இல் பொதுமக்களுக்கு திறக்கப்பட்டது. பூங்கா மற்றும் அதைச் சுற்றியுள்ள பகுதிகள் தனித்துவமான எரிமலை பாறைகள் மற்றும் மணற்கல் அமைப்புகளைக் கொண்டுள்ளது. சுமார் 880 மீ முதல் 1115 மீ வரையிலான நான்கு பாதைகளில் (மஞ்சள், பச்சை, சிவப்பு மற்றும் நீலப் பாதைகள்), பார்வையாளர்கள் செல்லலாம். பயிற்சி பெற்ற வழிகாட்டிகளும், இயற்கை ஆர்வலர்களும் இங்கு உள்ளனர்.  

## ஜோத்பூர் தேசிய புவியியல் நினைவுச்சின்னம்
இங்குள்ள **ஜோத்பூர் சாம்பல் பாறைகள்** இந்தியாவின் தேசிய புவியியல் நினைவுச்சின்னமாக இந்திய புவியியல் ஆய்வு மையத்தால் அறிவிக்கப்பட்டுள்ளது, அவற்றின் பாதுகாப்பு, பராமரிப்பு, மேம்பாடு மற்றும் புவிச் சுற்றுலாவை மேம்படுத்துகிறது. ராவ் ஜோதா பாலைவனப் பாறை பூங்காவில் உள்ள எரிமலை பாறைகள் 745 முதல் 680 மில்லியன் ஆண்டுகளுக்கு முன்பு எங்கோ உருவானது. பூங்காவின் வழியாக ஒரு பள்ளம் செல்கிறது (வடக்கில் உள்ள ஒரு பரந்த நீர்ப்பிடிப்பிலிருந்து கோட்டையின் அடிவாரத்தில் உள்ள பதம்சர் ஏரிக்கு மழைநீரை எடுத்துச் செல்ல ஒரு பழைய ஆழ்குழாய் அல்லது கால்வாய்). இங்கு உடைந்த பாறையாலான கனிமத்துண்டுகள் காணப்படுகிறது. பெரிய மற்றும் இடைநிலை படிக அளவுகள் கொண்ட பாறைகள் மற்றும் நன்றாக கடினமான பாறைகள் முதல் பெரிய தானிய ரியோலைட் வரை காணப்படுகின்றன.  

## தாவர மற்றும் விலங்கு வாழ்க்கை
பூங்காவில் சுமார் 250 வகையான பூர்வீக தாவரங்கள் உள்ளன. இதில் ஏராளமான வறண்ட பகுதி பாறைவாழ்தாவரங்கள் உள்ளன. உகாய், வெள்ளெருக்கு போன்ற சில பொதுவான தாவரங்களும் காணப்படுகின்றன.  

இந்த பூங்காவில் பல ஊர்வன இனங்களும், 200 க்கும் மேற்பட்ட பறவை இனங்களும் உள்ளன. பறவைகாணல் நிகழ்வுகளைப் பதிவு செய்து அதை இணையத்தில் காணும் ஈபேர்டு திட்டமும் உள்ளது. பாலூட்டிகளில் நாய்கள், இந்திய முகடு முள்ளம்பன்றி மற்றும் வடக்கு அல்லது ஐந்து-கோடுகள் கொண்ட பனை அணில் ஆகியவை அடங்கும்.
# தரில் மிட்செல்


**தரில் யோசப் மிட்செல்** (*Daryl Joseph Mitchell*, பிறப்பு: 20 மே 1991) நியூசிலாந்து துடுப்பாட்ட வீரர் ஆவார். இவர் நியூசிலாந்து அணிக்காக பல்துறைகளிலும் விளையாடி வருகிறார். இவர் உள்ளூரில் கேன்டர்பரி துடுப்பாட்ட அணியில் விளையாடுகிறார்.  

200 இற்கும் அதிகமான உள்ளூர் போட்டிகளில் பங்குபற்றிய மிட்செல், 2019 இல் பன்னாட்டுப் போட்டிகளில் விளையாடத் தொடங்கினார். 2022 பெப்ரவரியில் ராஜஸ்தான் ராயல்ஸ் அணி 2022 இந்தியன் பிரீமியர் லீக் சுற்றில் விளையாட இவரை ஏலத்தில் வாங்கியது.  

## பன்னாட்டுப் போட்டிகள்
2019 சனவரியில், மிட்செல் நியூசிலாந்தின் பன்னாட்டு இருபது20 அணியில் இந்தியாவுக்கு எதிரான தொடரில் விளையாட இணைக்கப்பட்டார். தனது முதலாவது இ20ப போட்டியை இந்தியாவுக்கு எதிராக 2019 பெப்ரவரி 6 அன்று விளையாடினார். 2019 நவம்பரில்,தேர்வு அணியில் இங்கிலாந்துக்கு எதிரான சுற்றில் விளையாடத் தேர்ந்தெடுக்கப்பட்டார். தனது 1-ஆவது தேர்வுப் போட்டியை இங்கிலாந்துக்கு எதிராக 2019 நவம்பர் 19 இல் விளையாடினார்.  

## சிறப்புகள்
அபுதாபியில் இங்கிலாந்து, நியூசிலாந்து அணிகளுக்கிடையேயான பரபரப்பான அரையிறுதி மோதலின் முக்கியமான தருணத்தின் போது, இங்கிலாந்து பந்துவீச்சாளர் அடில் ரசீத்தை அவர் வழியில் தடுத்ததை உணர்ந்த பிறகு, ஒரு ஓட்டம் கூட ஓடக்கூடாது என்ற மிட்செல் எடுத்த முடிவுக்காக, 2021 ஐசிசி விருதுகளின் போது ஐசிசி துடுப்பாட்ட உணர்வு விருதை வென்றவராக இவர் பெயரிடப்பட்டார்.
# கிருஷ்ணராஜபேட்டே சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1952 | எஸ். எம். லிங்கப்பா | இந்திய தேசிய காங்கிரஸ் |
| 1957 | எம். கே. பொம்மே கௌடா |  |
| 1962 | என். நஞ்சே கௌடா | சுயேச்சை |
| 1967 | எம். கே. பொம்மே கௌடா |  |
| 1972 | எஸ். எம். லிங்கப்பா | இந்திய தேசிய காங்கிரஸ் |
| 1978 | ஜனதா கட்சி |  |
| 1983 | எம். புட்டசுவாமி கௌடா | இந்திய தேசிய காங்கிரஸ் |
| 1985 | கிருஷ்ணா | ஜனதா கட்சி |
| 1989 | எம். புட்டசுவாமி கௌடா | இந்திய தேசிய காங்கிரஸ் |
| 1994 | கிருஷ்ணா | ஜனதா தளம் |
| 1996**குறிப்பு** |  |  |
# சாகி லால் தேரா


**சாகி லால் தேரா** (*Shahi Lal Dera*) (சிவப்பு கூடாரம், அரச சிவப்பு கூடாரம்), என்பது ஒரு ஏகாதிபத்திய முகலாயக் கூடாரமாகும். இது ஐந்தாவது முகலாயப் பேரரசர் ஷாஜகானுக்கு சொந்தமான துணி அமைப்பாகும். இக்கூடாரம் நகரக்கூடிய அரண்மனையாக இருந்தது.  

## அம்சங்கள்
இது ஒரு முகலாய கூடாரத்தின் எஞ்சியிருக்கும் ஒரே உதாரணம்.  

அபுல்-ஃபஸ்ல் இபின் முபாரக், முகலாயப் பேரரசர்களின் துணிகள், ஆயுதங்கள் மற்றும் கூடாரங்களைப் பற்றி ஐன்-இ-அக்பரியில் விரிவாக விவரித்துள்ளார்.  

### சீரமைப்பு
2017 ஆம் ஆண்டு முதல் இதை சுத்தப்படுத்தி பாதுகாப்பாக பராமரிக்கப்பட்டு வருகிறது.  
## இதனையும் காண்க

- முகலாயக் கட்டிடக்கலை
# பிஸ்ராம்


**பிஸ்ராம்** (1907-1950) ஒரு இந்திய போச்புரி மொழி எழுத்தாளர், பாடகர் மற்றும் கவிஞர் ஆவார், அவர் பிரஹா கவிதைகளுக்கு பெயர் பெற்றவர்.  

## வாழ்க்கை
இவர் 1907ஆம் ஆண்டு உத்தரபிரதேசத்தில் ஆசம்கர் அருகே உள்ள சியாராம்பூர் கிராமத்தில் பிறந்தார். இவரது தந்தை பெயர் விபூதி ராய். ஆரம்ப கல்வியை முடித்ததும் விவசாயத்தில் தந்தைக்கு உதவ துவங்கினார். அதேநேரத்தில் தான் இவர் பிரஹாவை கற்றுக்கொண்டார். இவர் 1925இல் திருமணம் புரிந்து கொண்டார். இவரது மனைவி ஐந்து ஆண்டுகளுக்குப் பிறகு நிமோனியா காய்ச்சலால் இறந்தார். இந்த சம்பவத்துக்குப் பிறகு இவர் தனிமையில் வாழத் தொடங்கினார், தனிமையில் பாடத் தொடங்கினார், மற்றும் இவரது இதயத்தை அமைதிப்படுத்த பிரஹா எழுதத் தொடங்கினார். பின்னர், கலவரங்களில்க் கூட பாடல்களை பாடத்துவங்கவே, இவர் ஆசம்கர் மாவட்டத்தில் புகழ் பெற்றார். இவர் 1950இல் திசு தடிமனாதல் காரணமாக இறந்தார்.
# தத்தனூர் கிழக்கு


**தத்தனூர் கிழக்கு** (*Thathanur East*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, தத்தனூரில் (கிழக்கு) 2144 ஆண்கள் மற்றும் 2065 பெண்கள் என மொத்தம் 4029 பேர் உள்ளனர்.
# தத்தனூர் மேற்கு


**தத்தனூர் மேற்கு** (*Thathanur West*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, தத்தனூரில் (மேற்கு) 2002 ஆண்கள் மற்றும் 2055 பெண்கள் என மொத்தம் 4057 பேர் உள்ளனர்.
# சிலம்பூர் வடக்கு


**சிலம்பூர் வடக்கு** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.  

## மக்கள்தொகை
2001 மக்கள்தொகை கணக்கெடுப்பின்படி, சிலம்பூரில் (வடக்கு) 666 ஆண்கள் மற்றும் 643 பெண்கள் என மொத்தம் 1309 பேர் இருந்தனர்.
# சிலம்பூர் தெற்கு


**சிலம்பூர் தெற்கு** (*Silumbur South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.  

## மக்கள்தொகை
2001 மக்கள் தொகை கணக்கெடுப்பின்படி, சிலம்பூரில் (தெற்கு) 1340 ஆண்கள் மற்றும் 1320 பெண்கள் என மொத்தம் 2660 பேர் இருந்தனர்.
# வி. சுப்ரமணிய சர்மா

**வி. சுப்பிரமணிய சர்மா**, கேரள நாட்டுப்புறவியல் கலைக்கூடத்தின் ஆய்வு உதவித்தொகை பெற்ற கேரள நாட்டுப்புற கலையான பத்திரகாளி தீயாட்டுக் கலைஞர் ஆவார். இவர் கேரள மாநிலம், எர்ணாகுளம் மாவட்டம் கோதமங்கலத்தை சேர்ந்தவர். இவர், அறுபது ஆண்டுகளாக *பத்திரகாளி தீயாட்டு* கலையை நிகழ்த்தி வருகிறார்.  

## விருதுகள்

- 2012 கேரள நாட்டுப்புறவியல் கலைக்கூடத்தின் ஆய்வு உதவித்தொகை
# கீழமாளிகை


**கீழமாளிகை** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, கீழமாளிகையில் 1,484 ஆண்கள் மற்றும் 1,534 பெண்கள் என மொத்தம் 3,019 பேர் இருந்தனர்.
# வார்ப்புரு:விக்கித்திட்டம் சீக்கியம்

| **** என்னும் கட்டுரை சீக்கிய சமயம் தொடர்பான கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் சீக்கியம்** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>  
<noinclude>  

</noinclude>
# கோடாலிகருப்பூர்


**கோடாலிகருப்பூர்** (*Kodalikaruppur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள தா. பழுவூர் வட்டத்தில் உள்ள ஒரு கிராமம் ஆகும்.  

## மக்கள்தொகை
2011 மக்கள்தொகை கணக்கெடுப்பின்படி, கோடாலிகருப்பூர் கிராமத்தில் 1570 ஆண்கள் மற்றும் 1658 பெண்கள் என மொத்தம் 3228 பேர் இருந்தனர்.
# உதயநத்தம் மேற்கு


**உதயநத்தம் மேற்கு** (*Udayanatham West*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, உதயநத்தம் (மேற்கு) 1937 ஆண்கள் மற்றும் 1931 பெண்கள் என மொத்தம் 3868 பேர் இருந்தனர்.
# வி. பல்ராம்


**வி. பல்ராம்** (V. Balram) இந்தியாவைச் சேர்ந்த ஓர் அரசியல்வாதியாவார்.  
வி. பலராம் என்ற பெயராலும் இவர் அழைக்கப்பட்டார். மேலும் இவர் ஒரு வழக்கறிஞர் என்றும் கேரளாவைச் சேர்ந்த இந்திய தேசிய காங்கிரசு அரசியல்வாதி என்றும் அறியப்படுகிறார். கேரளப் பிரதேச காங்கிரசு கட்சியின் பொதுச் செயலாளராக இருந்தார். 1996 மற்றும் 2001 ஆம் ஆண்டுகளில் வடக்கஞ்சேரியில் இருந்து கேரள சட்டமன்ற உறுப்பினராகத் தேர்ந்தெடுக்கப்பட்டார்.  

## வாழ்க்கைக் குறிப்பு
டி. ராமன் நாயர் மற்றும் வெள்ளூர் சின்னம்மு அம்மா தம்பதியருக்கு 1947 ஆம் ஆண்டு நவம்பர் மாதம் 10 ஆம் தேதியன்று பல்ராம் பிறந்தார். கேரளப் பிரதேச காங்கிரசு கமிட்டியின் பொதுச் செயலாளராக இருந்தார்.  

1996 ஆம் ஆண்டு வடக்கஞ்சேரி தொகுதியில் போட்டியிட்டு கேரள சட்டமன்ற உறுப்பினராகத் தேர்ந்தெடுக்கப்பட்டார். 2001 ஆம் ஆண்டில் மீண்டும் இதே தொகுதியில் வென்று தேர்ந்தெடுக்கப்பட்டார். 2004 ஆம் ஆண்டில் தனது சட்டமன்ற உறுப்பினர் பதவியை விட்டு விலகினார். கே. முரளீதரன் இவரது சட்டமன்றத் தொகுதியில் இடைத்தேர்தலில் போட்டியிட்டார். 2004 ஆண்டு நடைபெற்ற மக்களவைத் தேர்தலில் கோழிக்கோடு தொகுதியில் பல்ராம் போட்டியிட்டார். இருவரும் அத்தேர்தலில் தோல்வியடைந்தனர்.  

பல்ராம் காஞ்சனமாலாவை மணந்து கொண்டார்.  

பல்ராம் 18 ஜனவரி 2020 ஆம் ஆண்டு சனவரி மாதம் 18 ஆம் தேதியன்று தனது 72 ஆவது வயதில் காலமானார்
# தலேக்குன்னில் பசீர்



**தலேக்குனில் பசீர்** (*Thalekunnil Basheer*) இந்தியாவைச் சேர்ந்த ஓர் அரசியல்வாதியாவார். 1945 ஆம் ஆண்டு மார்ச்சு மாதம் 7 ஆம் தேதியன்று இவர் பிறந்தார். இந்திய தேசிய காங்கிரசு கட்சியில் உறுப்பினராக இருந்தார். பசீர் முதன்முதலில் 1977 ஆம் ஆண்டு கசகூட்டம் சட்டமன்றத்திற்குத் தேர்ந்தெடுக்கப்பட்டு அரசியலில் நுழைந்தார். காங்கிரசு கட்சி ஏ.கே.ஆண்டனியை முதலமைச்சராக நியமித்த பிறகு, பசீர் தனது பதவியை துறந்து ஆண்டனியை சட்டசபைக்கு போட்டியிட அனுமதித்தார். பசீர் 1977 ஆம் ஆண்டு முதல் 1979 ஆம் ஆண்டு வரையும் 1979 ஆம் ஆண்டு முதல் 1984 ஆம் ஆண்டு வரையிலும் மாநிலங்களவை உறுப்பினராகவும், 1984 ஆம் ஆண்டு முதல் 1989 ஆம் ஆண்டு வரையும் 1989 ஆம் ஆண்டு முதல் 1991 ஆம் ஆண்டு வரையிலும் சிராயன்கீழு மக்களவைத் தொகுதியில் தேர்ந்தெடுக்கப்பட்டு மக்களவை உறுப்பினராகவும் இருந்தார்.  

பசீர் மலையாள நடிகர் பிரேம் நசீரின் மைத்துனர் என்று அறியப்படுகிறார். நசீரின் தங்கையான சுக்ராவை இவர் மணந்தார்.  

பசீர் மார்ச் 25, 2022 ஆம் ஆண்டு மார்ச்சு மாதம் 25 ஆம் தேதியன்று தனது 77 ஆவது வயதில் வெம்பாயத்தில் உள்ள அவரது வீட்டில் மாரடைப்பால் காலமானார்
# ஐய்யுன்னி சாலக்கா



**சி. ஆர். ஐயுன்னி** (Iyyunni Chalakka) இந்தியாவின் கேரள மாநிலத்திலுள்ள திருச்சூரைச் சேர்ந்த ஓர் இந்திய தேசிய காங்கிரசு கட்சி அரசியல்வாதியாவார். 1952 முதல் 1957 ஆம் ஆண்டு வரை திருவிதாங்கூர்-கொச்சி நாடாளுமன்ற உறுப்பினராக இருந்தார்  

## ஆரம்ப வாழ்க்கை மற்றும் கல்வி
ஐயுன்னி சாலக்கா 1890 ஆம் ஆண்டு அக்டோபர் 15 ஆம் தேதி இராப்பாய் என்பவருக்கு மகனாகப் பிறந்தார். திருச்சூரில் உள்ள சிஎம்எசு உயர்நிலைப் பள்ளி, எர்ணாகுளம் மகாராசா கல்லூரி, மெட்ராசு கிறித்தவக் கல்லூரி, திருவனந்தபுரம் சட்டக் கல்லூரி ஆகியவற்றில் இவர் கல்வி பயின்றார்.  

## அரசியல் வாழ்க்கை
வட்டாரத்தில் காங்கிரசு கட்சி சார் நடவடிக்கைகளுடன் திருச்சூரில் வழக்கறிஞராக பணியாற்றினார். கத்தோலிக்க சிரியன் வங்கி , மலபார் வங்கி, கொச்சின் ரிசர்வ் வங்கி, இந்திய ஆயுள் காப்பீட்டு நிறுவனம் மற்றும் வங்கி ஆணையம் போன்ற வங்கி நிறுவனங்களை மேம்படுத்துவதில் இவர் ஆற்றிய பங்கிற்காக புகழ் பெற்றார். திருச்சூர் நகராட்சித் தலைவர், திருச்சூர் வழக்கறிஞர் சங்கத் தலைவர், சிவில் உரிமை சங்கத் தலைவர், நிர்வாகக் குழுத் தலைவர், இந்தோ-மெர்கண்டைல் வங்கி, கொச்சி மாநில வருவாய்த் துறை அமைச்சர், கேரள பிரதேச காங்கிரசு கட்சி உறுப்பினர், கொச்சி மாவட்ட காங்கிரசு கட்சி மற்றும் நாடாளுமன்ற உறுப்பினர் வாரியம் மற்றும் திருவிதாங்கூர்-கொச்சி மாநில மக்கள் தொடர்புக் குழு உறுப்பினர் போன்ற பிற பதவிகளையும் வகித்துள்ளார்.  

## இறப்பு
ஐயுன்னி 1961 ஆம் ஆண்டு சனவரி மாதம் 21 ஆம் தேதியன்று இறந்தார்.
# ஜஸ்வந்த் தடா


ஜஸ்வந்த் தடா கல்லறை]]  
**ஜஸ்வந்த் தடா** (*Jaswant Thada*) என்பது இந்தியாவின் இராசத்தான் மாநிலத்திலுள்ள சோத்பூரில் அமைந்துள்ள ஒரு கல்லறை ஆகும். இது சோத்பூர் மாநிலத்தின் மகாராஜா சர்தார் சிங் என்பவரால் 1899 ஆம் ஆண்டு அவரது தந்தை மகாராஜா இரண்டாம் ஜஸ்வந்த் சிங் நினைவாக கட்டப்பட்டது. மேலும் இது மார்வாரின் அரச ராஜ்புத்திர குடும்பத்திற்கு தகனம் செய்யும் இடமாக செயல்பட்டது.  

மக்ரானா பளிங்குக் கற்களால் கல்லறை கட்டப்பட்டுள்ளது. இந்த கற்கள் மிகவும் மெல்லியதாகவும், மெருகூட்டப்பட்டதாகவும் இருப்பதால், சூரிய ஒளியில் அவை ஒரு சூடான பிரகாசத்தை வெளியிடுகின்றன.  

கல்லறையின் மைதானம் செதுக்கப்பட்ட ஒரு கூடாரம், ஒரு அடுக்கு தோட்டம் மற்றும் ஒரு சிறிய ஏரி ஆகியவற்றைக் கொண்டுள்ளது. மைதானத்தில் மேலும் மூன்று கல்லறைகள் உள்ளன. மகாராஜா ஜஸ்வந்த் சிங்கின் கல்லறை . சோத்பூர் ஆட்சியாளர்களின் அரிய உருவப்படங்களும் ஜஸ்வந்த் தடாவில் காணப்படுகின்றன.  

## புகைப்படங்கள்
# குயின்டா த ரிகலெய்ரா


**குயின்டா த ரிகலெய்ரா** (*Quinta da Regaleira*) என்பது போர்த்துகல்லின் சிண்ட்ரா வரலாற்று மையத்திற்கு அருகில் அமைந்துள்ள ஒரு தோட்டமாகும். இது யுனெஸ்கோவால் "சிண்ட்ராவின் கலாச்சார நிலப்பரப்பில்" உலக பாரம்பரிய தளமாக வகைப்படுத்தப்பட்டுள்ளது. குயின்டா டோ ரெலோஜியோ, பெனா தேசிய அரண்மனை, மான்செரேட் மற்றும் செட்டாய்ஸ் அரண்மனைகள் போன்ற இப்பகுதியில் உள்ள மற்ற அரண்மனைகளுடன், இது சிண்ட்ராவின் முக்கிய சுற்றுலா தலங்களில் ஒன்றாக கருதப்படுகிறது.  

இந்த சொத்து ஒரு காதல் அரண்மனை , தேவாலயம், ஏரிகள், கோட்டைகள், கிணறுகள், சாய்வு அமர்வுகள், நீரூற்றுகள் மற்றும் பரந்த அளவிலான நேர்த்தியான கட்டுமானங்களைக் கொண்ட ஒரு ஆடம்பரமான பூங்காவைக் கொண்டுள்ளது. இந்த அரண்மனை "*தி பேலஸ் ஆஃப் மான்டீரோ தி மில்லியனர்*" என்றும் அழைக்கப்படுகிறது. இது அதன் சிறந்த முன்னாள் உரிமையாளரான அன்டோனியோ அகஸ்டோ கார்வால்ஹோ மான்டீரோவின் புனைப்பெயரை அடிப்படையாகக் கொண்டது. இந்த அரண்மனை இத்தாலிய கட்டிடக் கலைஞர் லூய்கி மனினியால் வடிவமைக்கப்பட்டது.  

## இதனையும் காண்க

- பெனா தேசிய அரண்மனை
# தேரா


**தேரா** (*Tera*), மேற்கு இந்தியாவின் குஜராத் மாநிலத்தின் கட்ச் மாவட்டத்தில் உள்ள அப்தசா வருவாய் வட்டட்த்தில் அமைந்த வரலாற்று சிறப்புமிக்க கிராமம் ஆகும்.இக்கிராமம் கட்ச் மாவட்டத்தின் தலைமையிடமான புஜ் 84 கிலோ மீட்டர் தொலைவிலும், தாலுகா தலைமையாக நல்லியாவிற்கு 13 கிலோ மீட்டர் தொலைவிலும் உள்ளது. இக்கிராமம் சமணர்களின் புனிதத் தலமாக உள்ளது. இது மாநில நெடுஞ்சாலை எண் 49 மீது அமைந்துள்ளது. தேரா கிராமம் இந்தியாவின் முதல் **பாரம்பரிய கிராமம்** ஆகும்.  

## வரலாறு
கட்ச் இராச்சிய மன்னர் பிராக்மல்ஜி, அவரது சகோதரர் ஹமீர்ஜி தேரா கிராமம் உள்ளிட்ட 36 கிராமங்களை ஜாகீராக வழங்கினார். தேரா கோட்டையின் சுவர்கள் 1819ல் ஏற்பட்ட நிலநடுக்கத்தில் சேதமடைந்தன.  
## தற்போதைய நிலை
தேரா கிராமத்தினர் தற்போது வேளாண்மை மற்றும் கைவினைக் கலைஞர்களாக உள்ளனர். இக்கிராமம் சுற்றுலா மற்றும் சமணர்களின் புனிதத் தலமாக உள்ளது. ஆண்டுதோறும் 50,000 சமணர்கள் இக்கிராமத்திற்கு வருகை புரிகின்றனர்.  
இந்திய அரசு தேரா கிராமத்தை இந்தியாவின் முதல் பாரம்பரியக் கிராமமாக அறிவித்தது.  

தேரா கிராமம் மற்றும் அதனைச் சுற்றியுள்ள பகுதிகளில் பல வகையாக காட்டுயிர்களான மான்கள், எருதுகள், காட்டுப் பன்றிகள், கழுதைப் புலிகள், கான மயில்கள், மயில்கள், கவுதாரிகள், சிவப்பு நரிகள், ஓநாய்கள் மற்றும் கறகால் பூனைகள் காணப்படுகிறது.  
இக்கிராமத்தில் 3 செயற்கை ஏரிகள் உள்ளது.
# பெல்தங்கடி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | டி. ரத்ணவர்ம ஹெக்டே | இந்திய தேசிய காங்கிரஸ் |
| 1962 | பி. வைகுந்த பாலிகா |  |
| 1967 |  |  |
| 1968**குறிப்பு** |  |  |
# தோர்தோ


**தோர்தோ கிராமம்** (*Dhordo*), மேற்கு இந்தியாவின் குஜராத் மாநிலத்தின் கட்ச் மாவட்டத்தின் புஜ் தாலுகாவில் இந்திய-பாகிஸ்தான் எல்லைப்புறத்தில் அமைந்த கிராமம் ஆகும். இது புஜ் நகரத்திலிருந்து 86 கிலோ மீட்டர் தொலைவில் உள்ளது. இக்கிராமத்தில் ஆண்டுதோறும் 3 மாதங்கள் ராண் ஆப் கட்ச் உற்சவம் நடைபெறுகிறது.
# தேர்-இ கச்சின்


**தேர்-இ கச்சின் கேரவன்செராய்** (*Deir-e Gachin Caravansarai*) என்பது ஈரானில் உள்ள ஒரு வரலாற்று கேரவன்செராய் ஆகும். இது காவிர் தேசிய பூங்காவின் மையத்தில் அமைந்துள்ளது. அதன் வரலாறு மற்றும் தனித்துவமான குணங்கள் காரணமாக, இது சில நேரங்களில் "ஈரான் கேரவன்சராய்களின் தாய்" என்று அழைக்கப்படுகிறது. இது கும் கவுண்டியின் மத்திய மாவட்டத்தில், கும் நகரத்துக்கு வடகிழக்கே 80 கிலோமீட்டர் தொலைவிலும் வரமினின் தென்மேற்கே 35 கிலோமீட்டர் தொலைவிலும் அமைந்துள்ளது. இந்த நினைவுச்சின்னம் செப்டம்பர் , 2003 அன்று ஈரானின் தேசிய பாரம்பரிய பட்டியலில் பதிவு செய்யப்பட்டது. கேரவன்செராய் முதலில் சாசானிய சகாப்தத்தில் கட்டப்பட்டது. பின்னர் செல்யூக், சபாவித்து மற்றும் குவாஜர் காலங்களில் மறுசீரமைப்பு மற்றும் புனரமைப்புகளுக்கு உட்படுத்தப்ட்டது. அதன் தற்போதைய வடிவம் சபாவித்து சகாப்தத்தைச் சேர்ந்தது. இந்த கேரவன்செராய் இரேயிலிருந்து இசுபகான் வரையிலான பழங்கால பாதையில் அமைந்துள்ளது.
# ஒனகோனா


**ஒடமாதி** (*Odemadih*) என்றும் அழைக்கப்படும் **ஒனகோனா(Onakona) என்பது** இந்தியாவின் சத்தீசுகரின் துர்க் மாவட்டத்திலுள்ள ஒரு கிராமமாகும்.  

ஒனகோனா மகாநதி ஆற்றின் மீது கட்டப்பட்ட கேங்க்ரல் அணை நீர்த்தேக்கத்தின் கரையில் அமைந்துள்ளது. 21 ஆம் நூற்றாண்டில், தம்தரியைச் சேர்ந்த தீரத் ராஜ் புதான், மகாராட்டிராவில் உள்ள திரிம்பகேசுவர் சிவன் கோயிலைப் போல, ஒனகோனாவில் ஒரு சிவன் கோயிலைக் கட்டுவதற்கு ஆணையிட்டார். கோயில் ஒருபுறம் மலையாலும், மறுபுறம் நீர்த்தேக்கத்தாலும் சூழப்பட்டுள்ளது. அருகில் ஒரு அருவி குளம் உள்ளது. இது ஒரு பிரபலமான சுற்றுலா தலமாக உள்ளது.  

ஒனகோனா குருர் வட்டத்தில் அமைந்துள்ளது . கர்ராஜர் ஊராட்சி நிர்வாகத்தின் கீழ் வருகிறது. 2011 ஆம் ஆண்டு நிலவரப்படி, கிராமத்தில் 38 வீடுகளில் வசிக்கும் 95 ஆண்கள் மற்றும் 87 பெண்கள் உட்பட 182 பேர் வசிக்கின்றனர். 7 வயது மற்றும் அதற்கு மேற்பட்ட மக்களின் கல்வியறிவு விகிதம் 72.53% ஆகும்.
# தேபகுந்தா


**தேபகுந்தா** (*Debakunda*) இந்தியாவின் ஒடிசா மாநிலத்திலுள்ள மயூர்பஞ்சு மாவட்டத்தில் இயற்கையாக அமைந்துள்ள ஒரு குளமாகும். தேவ்குண்டு என்ற பெயராலும் இது அழைக்கப்படுகிறது. இது சிம்லிபால் தேசிய பூங்காவின் ஒரு பகுதியுமாகும். அருகில் உள்ள ஓர் அருவியில் இருந்து பாய்ந்த தண்ணீர் இந்த குளத்தை உருவாக்கியுள்ளது. அம்பிகா மந்திரா என்றழைக்கப்படும் கோயில் ஒன்றும் இங்குள்ளது. இராச்குமார் பிரபுல்ல சந்திர பஞ்சா தியோ என்பவரால் இக்கோயில் கண்டுபிடிக்கப்பட்டது. ஆராய்ச்சியாளரும், பிரிட்டிசு ஆட்சியின் போது ஒரு மன்னருமாக இவர் தேவகுண்டில் தங்கி இந்த இடத்தைப் பற்றி ஆய்வு செய்தார். தேபகுந்தா பார்மீலியாசியே பூஞ்சை வகையான இலைக்கன் கற்பாசி இனங்களின் தாயகமாகும்.  

## அமைவிடம்
உதலா நகரத்திலிருந்து 50 கி.மீ. தொலைவிலும், பரிபடா நகரத்திலிருந்து 60 கி.மீ. தொலைவிலும், பாலேசுவர் தொடருந்து நிலையத்திலிருந்து 66 கி.மீ. தொலைவிலும் தேபகுந்து குளம் அமைந்துள்ளது.  

## பெயர்க்காரணம்
தேபகுந்து என்பது இரண்டு ஒடிய சொற்களின் சேர்க்கையாகும். தேப என்ற சொல் தெய்வத்தையும் குந்தா என்ற சொல் ஒரு சிறிய குளம் அல்லது தொட்டி என்ற பொருளையும் குறிக்கின்றன.
# ஆமணக்கந்தோண்டி


**ஆமணக்கந்தோண்டி** (*Amanakkanthondi*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உடையார்பாளையம் வட்டத்தில் உள்ள ஒரு கிராமம் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.  

## மக்கள்தொகை
2001 மக்கள்தொகை கணக்கெடுப்பின்படி, அமனக்கந்தோண்டி கிராமத்தில் 534 ஆண்கள் மற்றும் 577 பெண்கள் என மொத்தம் 1111 பேர் இருந்தனர்.
# இஸ்ரேல் பாதுகாப்பு முகமை


**இஸ்ரேல் உள்நாட்டு பாதுகாப்பு முகமை** அல்லது **சின் பெத்** (*Israel Security Agency* or *Shin Bet*), உள்நாட்டு உளவு அமைப்பாகும். இதன் தலைமையிடம் டெல் அவிவ் நகரம் ஆகும். இது உள்நாட்டு உளவுப் பணிகளை கவனிக்கும் இந்திய உளவுத்துறை போன்றதே. இஸ்ரேல் தனது வெளிநாட்டு உளவுப் பணிகளை மொசாட் அமைப்பு மூலம் செய்கிறது.  

## அமைப்பு
சபாக் அமைப்பு இஸ்ரேலின் நான்கு நடவடிக்கைக் குழுக்களைக் கொண்டது:  
- **அரபுத் துறை**:இது இஸ்ரேல் நாட்டில் அரபுகளின் பயங்கரவாத எதிர்ப்பு நடவடிக்கைகளுக்கு பொறுப்பானது. மேலும் மேற்குக் கரை மற்றும் காசாக்கரையில் உள்ள யூத குடியிருப்புகளுக்கு பாதுகாப்பு அளிப்பது. இதனை யூதத் துறை என்றும் அழைப்பர்.
- **உள்நாட்டு பாதுகாப்புத் துறை**:இஸ்ரேல் நாட்டின் உயர் மதிப்பு மிக்க தனிநபர்கள் மற்றும் இடங்களான அரசு அலுவலகங்கள், தூதரகங்கள், வானூர்தி நிலையங்கள் மற்றும் ஆய்வு நிலையங்களுக்கு பாதுகாப்பு அளித்தல்.
- **இஸ்ரேல் மற்றும் வெளிநாட்டவர் துறை**:இத்துறை யூதப் பகுதிகளில் எதிர்-உளவுத்துறை மற்றும் நாசத்தைத் தடுப்பதற்கான துறையாக செயல்படுகிறது.
இந்த அமைப்பு பாதுகாப்பு முகமையாக இருப்பினும், இஸ்ரேல் பாதுகாப்பு அமைச்சகத்தின் பகுதியாக செயல்படாது. இந்த அமைப்பு இஸ்ரேலிய பிரதம அமைச்சரின் அலுவலகத்தின் கீழ் செயல்படுகிறது.  
## விமர்சனங்கள்
2023 இஸ்ரேல்-பாலத்தீனம் போரில் காசாக்கரையில் உள்ள ஹமாஸ் ஆயுதக் குழுவினர் 7 அக்டோபர் 2023 அன்று 5,000 ஏவுகணைகளை இஸ்ரேல் மீது ஏவிய போதும், ஹமாஸ் குழுவினர் எல்லைப்புற வேலிகளை அகற்றிவிட்டு இஸ்ரேல் பகுதியில் புகுந்து நூற்றுக்கணக்கானவர்களை பணயக் கைதிகளாக சிறைபிடித்தும், கொன்றதற்கும் முன்கூட்டி உளவு அறிய தவறியதற்கு இஸ்ரேல் உள்நாட்டு பாதுகாப்பு முகமை பொறுப்பேற்றது.  

## இதனையும் காண்க
- மொசாட்
- இசுரேலிய பாதுகாப்புப் படைகள்
# இ. ம. வெ. கிருட்டிணமூர்த்தி


**இடையாற்று மங்கலம் வெங்கடராம கிருட்டிணமூர்த்தி** (*E. M. V. Krishnamurthy*)(18 சூன் 1934 - 26 அக்டோபர் 2012) இந்தியாவில் பிறந்த கணினி அறிவியலாளர் ஆவார். பெங்களூரில் உள்ள இந்திய அறிவியல் கழகத்தில் கணினி அறிவியல் துறையில் பேராசிரியராக இருந்தார். இவர் முதுபெரும் பேராசிரியர் கணினி அறிவியல் ஆய்வகம், தகவல் அறிவியல் மற்றும் பொறியியல் ஆராய்ச்சி பள்ளி, கான்பெரா ஆத்திரேலிய தேசிய பல்கலைக்கழகத்தில் பணியாற்றியுள்ளார்.  

கிருட்டிணமூர்த்தி அறிவியல் மற்றும் தொழில்நுட்பத்திற்கான மதிப்புமிக்க சாந்தி ஸ்வரூப் பட்நாகர் விருதினைப் 1978ஆம் ஆண்டு பெற்றார். இவர் இந்தியா, ஆத்திரேலியா, அமெரிக்கா, ஐரோப்பா மற்றும் பிற நாடுகளின் பல நிறுவனங்களில் பணிபுரிந்துள்ளார்.
# உபர்கோட் குகைகள்


**உபர்கோட் குகைகள்** (*Uparkot Caves*) என்பது, பண்டைய மனிதனால் உருவாக்கப்பட்ட குகைகளாகும். குகைகள் இந்தியாவின் குசராத்து மாநிலத்தின் ஜுனாகத்தின் கிழக்குப் பகுதியில் அமைந்துள்ள ஜூனாகத் பௌத்த குகைக் குழுமங்களின் ஒரு பகுதியாகும்.  

## குகைகள்
300 அடி ஆழமான அகழிக்கு அப்பால் உள்ள இந்த குகைகள், ஆதி காதி கிணற்றுக்கு அருகில், கி.பி 2-3 ஆம் நூற்றாண்டில் செதுக்கப்பட்டவை. இந்த குகைகள் இந்தோ சிதியன் பாணியின் கலவையுடன் சாதவாகன கட்டிடக்கலையின் செல்வாக்கைக் கொண்டுள்ளன. இக்குடைவரைகள் அழகிய தூண்கள் கொண்டது. மேலும் சன்னல்களுடன் கூடிய விகாரையும், பிக்குகள் தங்கித் தியானம் செய்வதற்கான சிறு சிறு அறைகளுடன் கூடியது.  

இந்தியத் தொல்லியல் ஆய்வகத்தின் கூற்றுப்படி, "குகைக் குழுமம் மூன்று அடுக்குகளில் உள்ளது. ஆனால் இரண்டு மாடிகள் மட்டுமே வழக்கமான தளங்களைக் கொண்டிருக்கின்றன. உபர்கோட்டில் உள்ள குகைகள் இரண்டு தளங்களாக வெட்டப்பட்டுள்ளன. முதல் தளத்தில், சுமார் 11 அடி சதுர ஆழமான ஒரு *குண்டா* உள்ளது. அதன் மூன்று பக்கங்களிலும் மூடப்பட்ட அறை உள்ளது. ஆறு தூண்களுடன் கூடிய ஒரு பெரிய அறை, அதை ஒட்டி கூரையைத் தாங்கி நிற்கிறது. தாழ்வாரத்தின் கீழ், மீதமுள்ள பகுதியில், வடகிழக்கு மற்றும் மேற்குப் பக்கங்களில் உள்ள சுவர்களில் சாய்வு கல் பலகை-இடைவெளிகள் உள்ளன. கீழ் தளத்தில், ஒரே மாதிரியான அறைகள், ஒரு நடைபாதை, மேலே தரையைத் தாங்கும் தூண்கள், கல் பலகை-இடைவெளிகள் மற்றும் அவற்றுக்கு மேலே, சைத்தியம் - சாரள வேளைப்பாடுகள் உள்ளன.  

கீழ் தளத்தில் நேர்த்தியாக செதுக்கப்பட்ட தூண்கள் உள்ளன. அவற்றின் அடித்தளம், தனித்துவமான அலங்கார வடிவமைப்பைக் கொண்டுள்ளன. இந்த குகைகள் அழகான தூண்கள் மற்றும் நுழைவாயில்கள், தண்ணீர் தொட்டிகள், குதிரைவாலி வடிவ சைத்ய சாரளங்கள், ஒரு மண்டபம் மற்றும் தியானத்திற்கான அறை ஆகியவற்றால் அலங்கரிக்கப்பட்டுள்ளன.  

## புகைப்படங்கள்
# இராஜையா சைமன்

**இராஜையா சைமன்** (*Rajiah Simon*) இந்தியாவின் சென்னையில் உள்ள கணித அறிவியல் கழகத்தில் இயற்பியல் பேராசிரியராக உள்ளார்.  

குவையம் ஒளியியலில் ஆய்வுகளில் சைமன் ஆற்றிய பணிகளுக்காக 1993-ல் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விருது வழங்கப்பட்டது.  

டைராக் சமன்பாட்டைப் பயன்படுத்தி ஒரு காந்த நான்முனைவில் கவனம் செலுத்தும் செயலின் மூலம் மின்னூட்ட-துகள் கற்றை ஒளியியல் குவையம் கோட்பாட்டை சைமன் மற்றும் கூட்டுப்பணியாளர்கள் தொடங்கினர்.
# போரம் மார்ட்டு


**போரம் மார்ட்டு** (*Forum Mart*) என்பது இந்தியாவின் ஒடிசா மாநிலம் புவனேசுவரத்தில் அமைந்துள்ள ஒரு வணிக வளாகமாகும். இவ்வணிக வளாகம் இருநூறாயிரம் சதுர அடி பரப்பளவில் பரவியுள்ளது. 2004 ஆம் ஆண்டு பொது மக்களுக்காக திறக்கப்பட்ட இந்த பேரங்காடி ஒடிசாவின் மிகப் பெரிய மற்றும் பழமையான அங்காடிகளில் ஒன்றாகும். போரம் குழுமத்தால் வடிவமைக்கப்பட்ட நான்கு தளங்களில் 200,000 சதுர அடி பரப்பளவில் இந்த வணிக வளாகம் பரவியுள்ளது. போரம் குழுமம் இந்தியாவிலும் வெளிநாட்டிலும் வணிக வளாகங்களை நிறுவுவதில் பெயர் பெற்ற நிறுவனமாகும்.  

சிற்றுண்டிச்சாலை, உணவு விடுதி, உணவகங்கள், வாகன நிறுத்துமிடம் மற்றும் ஓர் உயர் சந்தை உட்பட தோராயமாக 50 விற்பனை நிலையங்கள் இப்பேரங்காடியில் உள்ளன.  

## சிறப்புகள்
- 100 சதவீத மின்சார வசதி
- தீ தடுப்பு அமைப்பு
- வெப்பவேற்றம், காற்றோட்டம், குளிர்பதனம் உள்ளிட்ட வசதிகள்
- காற்றைக் கையாளும் இயந்திரம்
- நிலநடுக்கப் பாதுகாப்பு

## சிறப்பம்சங்கள்
### பொழுதுபோக்கு
- திறந்தவெளி
### விருந்தோம்பல்
- சிற்றுண்டியகம்
- தாமே பரிமாறிக் கொள்ளும் சிற்றுண்டியகம்
- உணவகங்கள்
### வணிகம்
- அலுவலகங்கள்
### பிற வசதிகள்
- உயர் சந்தை
- துறை சார் முகவர்கள்

## தீத்தடுப்பு
போரம் மார்ட்டு உட்பட 10 பேரங்காடிகளில் ஒடிசா தீயணைப்பு சேவைகள் துறை நடத்திய ஆய்வில் போதுமான தீ பாதுகாப்பு நடவடிக்கைகளை செயல்படுத்துவதில் பல குறைபாடுகளைக் கண்டறிந்ததாக அறியப்படுகிறது.
# அதார் ஏரி


**அதார் ஏரி** ; அரே மாகாணத்தின் தாசுலிகே மாவட்டத்தில் உள்ள ஒரு ஏரி ஆகும். இது துருக்கியின் மிக உயரமான ஏரிகளில் ஒன்றாகும்.  

## நிலவியல் மற்றும் புவியியல்
இது அரேயின் மையத்திலிருந்து 72 கி.மீ. தொலைவிலும் தாசுலிகேயின் மையத்திலிருந்து 38 கி.மீ. தொலைவில் உள்ள எர்சிசு எல்லைக்கு அருகில், தாசுலிகே எல்லைக்குள் அமைந்துள்ள அலாடாக் மலைகளின் மிக உயர்ந்த சிகரமான கோக்பாசி மலையின் புறநகர்ப் பகுதியில் அமைந்துள்ளது. ஏரியின் ஆழம் இன்னும் அறியப்படவில்லை.
# புத்தநாத்து கோயில்



**புத்தநாத்து கோயில்** (*Buddhanath Temple*) இந்தியாவின் ஒடிசா மாநிலத்தில் அமைந்துள்ளது. 12 ஆம் நூற்றாண்டைச் சேர்ந்த புத்தநாத் கோயில் சிவனுக்காக அர்ப்பணிக்கப்பட்ட ஓர் இந்துக் கோயிலாகும். புவனேசுவரம் நகரத்திலிருந்து சுமார் 22 கிமீ (14 மைல்) தொலைவில் உள்ள பாலிபட்னா தொகுதியில் உள்ள கரேடி பஞ்சனா என்ற கடற்கரை கிராமத்தில் இக்கோயில் உள்ளது. புவனேசுவரத்திலிருந்து கோயிலை அடைவது எளிதாகும். சோமவன்சி வம்சத்தைச் சேர்ந்த சோடகங்கா தேவ் என்பவரால் புத்தநாத்து கோயில் கட்டப்பட்டதாகக் கூறப்படுகிறது. இக்கோயில் தாந்த்ரீக கொள்கைகளின் அடிப்படையில் கட்டப்பட்டுள்ளது. கடலுக்கு அருகாமையில் இருப்பதால், உப்பு நிறைந்த காற்றினால் கற்கள் அரிக்கப்பட்டு கோயிலின் சிதைவு துரிதப்படுத்துகிறது. 14 ஆவது நிதிக்குழுவின் நிதியில் சமீபத்தில் கோயில் புதுப்பிக்கப்பட்டது.
# ஜும்மா மஸ்ஜித், உபர்கோட்


**ஜும்மா மஸ்ஜித்** அல்லது **ஜமா மஸ்ஜித்** (*Jumma Masjid* or *Jama Masjid*) என்பது இந்தியாவின் குசராத்தின் ஜுனாகத்தில் அமைந்துள்ள உபர்கோட் கோட்டையில் உள்ள ஒரு மசூதி ஆகும். இந்த மசூதி 15 ஆம் நூற்றாண்டில் உள்ளூர் மக்களால் தற்போது **இரணகாதேவி மகால்** என்று அடையாளம் காணப்பட்ட ஒரு கோவில் அல்லது அரண்மனையை மாற்றியமைத்து கட்டப்பட்டது. கட்டிடத்தை அடையாளம் காண்பதில் சர்ச்சை உள்ளது.  

## வரலாறு

ஜும்மா மஸ்ஜித் (வெள்ளிக்கிழமை மசூதி) 1472 இல் ஜுனாகத் கைப்பற்றப்பட்டதைத் தொடர்ந்து 15 ஆம் நூற்றாண்டில் குசராத்தின் சுல்தான் மக்மூத் பேகடா என்பவரால் கட்டப்பட்டது. இது ஒரு இந்து அல்லது சைனக் கோயில் 2020 ஆம் ஆண்டில், குஜராத் சுற்றுலாத் துறை அந்த இடத்தை ஜாமி மஸ்ஜித்-இரணகாதேவி மகால் என்று குறிக்கும் பலகையை வைத்தது. உள்ளூர் ராஜ்புத்திர சமூகத்தினர் மசூதி என அடையாளப்படுத்துவதற்கு எதிர்ப்பு தெரிவித்து எதிர்ப்பு தெரிவித்தனர். பின்னர் பலகை அகற்றப்பட்டது.  

2020 ஆம் ஆண்டு நிலவரப்படி, குஜராத் அரசின் உபர்கோட் கோட்டை மறுசீரமைப்பு திட்டத்தின் கீழ் இது மீட்டெடுக்கப்படுகிறது.  

## கட்டிடக்கலை
மசூதி ஒரு செங்கல் மேடையில் கட்டப்பட்டுள்ளது. மேலும் ஒரு கோட்டை போல் உள்ளது. இது திடமான தடிமனான சுவர்கள் மற்றும் ஒரு மூலையில் இருந்து உயரும் மெலிதான நெடுவரிசையைக் கொண்டுள்ளது. தூண் ஒரு மினாரை விட ஒரு கோபுரம் போல் தெரிகிறது. மசூதி கட்டி முடிக்கப்படவில்லை. அதன் மண்டபத்தின் ஒரு பகுதி திறந்த வெளியாகவே உள்ளது.  

## பீரங்கிகள்
மசூதிக்கு வெளியே சுவர்களுக்கு எதிரே, 10 அங்குல துவாரமும், 17 அடி நீளமும், வாயில் 4 அடி 8 அங்குலம் சுற்றும் கொண்ட நிலாம் என்ற பெரிய மணி உலோக பீரங்கி உள்ளது. இந்த பீரங்கி தியூவிலிருந்து கொண்டு வரப்பட்டது, போர்ச்சுகீசியர்களுடனான அவர்களின் போராட்டத்திற்கு எதிராக குஜராத் சுல்தானகத்திற்கு உதவியபோது, தியூ முற்றுகையில் (1538) அவர்கள் தோல்வியடைந்ததைத் தொடர்ந்து, உதுமானிய தளபதி சுலைமான் பாஷாவால் விட்டுச் செல்லப்பட்டது. முகவாயிலில் ஒரு அரபு கல்வெட்டு உள்ளது. அதை இவாறு மொழிபெயர்க்கலாம்: "இந்த பீரங்கியை சர்வவல்லமையுள்ளவரின் சேவையில் பயன்படுத்துவதற்கான உத்தரவை அரேபியா மற்றும் பெர்சியாவின் சுல்தான், சலீம் கானின் மகன் சுல்தான் சுலைமான் வழங்கினார். 1531 ஆம் ஆண்டு எகிப்தின் தலைநகரில் அரசு மற்றும் நம்பிக்கையின் எதிரிகளை தண்டிக்க அவரது வெற்றி மகிமைப்படுத்தப்படட்டும். குழலின் முன்பகுதியில் இவ்வாறு பொறிக்கப்பட்டுள்ளது: "ஹம்சாவின் மகன் முகமனின் வேலை." 13 அடி நீளமும், முகவாய் 4 அடி விட்டமும் கொண்ட 'கடனால்' என்று அழைக்கப்படும் மற்றொரு பெரிய பீரங்கி, தியூவில் இருந்து கொண்டு வரப்பட்டது. இது, கோட்டையின் தெற்குப் பகுதியில் வைக்கப்பட்டுள்ளது.  

## புகைப்படங்கள்

## இதனையும் காண்க

- உபர்கோட் கோட்டை
- உபர்கோட் குகைகள்
# புவனேசுவர் 1


**புவனேசுவர் 1** (*Bhubaneswar 1*) என்பது இந்தியாவின் ஒடிசா மாநிலம் புவனேசுவரம் நகரத்தில் வரவிருக்கும் ஒரு வணிக வளாகமாகும். கதாகனா மௌசாவில் இப்பேரங்காடி அமைந்துள்ளது. புவனேசுவரம் நகரத்திலுள்ள மிகப்பெரிய பேரங்காடிகளில் ஒன்றாக இது இருக்கும். பேரங்காடி மொத்தம் 350,000 சதுர அடி (33,000 சதுர மீட்டர்) பரப்பளவைக் கொண்டிருக்கும். பேரங்காடி யுனிடெக் குழுமத்தால் வடிவமைக்கப்பட்டு ஐந்து தளங்களில் பரவியுள்ளது என்று அறியப்படுகிறது. 200 எண்ணிக்கைக்கும் மேற்பட்ட கடைகள், அலுவலகங்கள், உணவு விடுதிகள், உணவகங்கள், குடும்ப பொழுதுபோக்கு மண்டலங்கள், பல்சேர் திரையரங்குகள் மற்றும் பல் நிலை வாகன நிறுத்துமிடம் ஆகியவை இப்பேரங்காடியில் அடங்கியுள்ளன. பேரங்காடி இன்னும் திறக்கப்படவில்லை. ஒரிசா உயர் நீதிமன்றத்தில் நிலுவையில் உள்ள வழக்கு காரணமாக அனைத்து கட்டுமானங்களும் தற்போது முடங்கியுள்ளன.
# செங்காய் ஏரி



**செங்காய் ஏரி** ( Chinese ) என்பது சீனாவின் யுனான் மாகாணத்தில் உள்ள ஒரு இடைநிலை ஊட்ட பீடபூமி ஏரியாகும். ஏரியின் மொத்தப் பரப்பளவு சுமார் 77.22 சதுர கிலோ மீட்டர்கள் (29.81 சதுர மைல்கள்) ஆகும். இந்த ஏரியின் சராசரி ஆழம் , ஏற்றமும் கொண்டதாகும் . இந்த ஏரியின் நீர் சேமிப்பு திறன் சுமார் 19.87×10 <sup>8</sup> மீ <sup>3</sup> ஆகும். சுருள்பாசி இயற்கையாகக் காணப்படும் உலகில் உள்ள மூன்று ஏரிகளில் செங்காய் ஏரியும் ஒன்றாகும்.  

## சூழலியல்
செங்காய் ஏரி குறிப்பிடத்தக்க மதுவம் பல்லுயிர் கொண்டதாக அறியப்படுகிறது; ஒரு ஆய்வு 8 வகைகளில் 22 இனங்களில் 64 மதுவ வகைகளை சேகரித்து அடையாளம் கண்டுள்ளது. இந்த ஏரி ஒரு மூடிய சுற்றுச்சூழல் அமைப்பாகும், மேலும் இது இடைநிலை ஊட்ட, அதாவது இது உயிரியல் உற்பத்தியின் இடைநிலை அளவை ஆதரிக்கும் தன்மை கொண்டதாகும். ஏரியில் நீர்வாழ் தாவரங்கள் குறைந்துள்ளன, ஒருவேளை மாசுபாடு, வாழ்விட அழிவு, ஊட்டஞ்செறிதல் (யூட்ரோஃபிகேஷன்) ஆகியவற்றின் விளைவுகளால் ஏற்பட்டிருக்கக் கூடும்.  

## மாசுபாடு
சீசியம்-137, ஒரு கதிரியக்க வீழ்பொருள் ஓரிடத்தான் இந்த ஏரியில் உள்ளது.
# ஆயுத பூஜை


**ஆயுத பூஜை** அல்லது **சரசுவதி பூஜை** என்பது நவராத்திரி விழாவின் அங்கமான ஓர் இந்து சமய பண்டிகையாகும். இது இந்து நாட்காட்டியின்படி புரட்டாசி மாதம் வளர்பிறை நவமியிலும் பொது நாட்காட்டியின்படி செப்டம்பர் அல்லது அக்டோபர் மாதங்களில் ஒவ்வொரு ஆண்டும் கொண்டாடப்படுகிறது. இந்தியத் துணைக் கண்டம் முழுக்கக் கொண்டாடினாலும் வெவ்வேறு வழிபாட்டு முறைகளால் கொண்டாடப்படுகிறது.  

இந்த நாளில் தங்களது தொழிலுக்குப் பயன்படும் கலப்பை, கருவிகள், ஆயுதங்கள், வாகனங்கள், புத்தகங்கள் போன்றவற்றை வைத்து இறைவழிபாடு செய்யப்படுகிறது. இதனை *அஸ்திர பூஜை* என்றும் அழைப்பர். பூஜைக்காக வைக்கப்பட்ட பொருட்கள் மறுநாள் விஜயதசமி வரை எடுக்கப்படாமல் இருக்கும். இவ்வாறு வழிபடுவதன் மூலம் தொழில் வளர்ச்சியும், கல்வியில் சிறந்த தேர்ச்சியும் பெறுவதாக இந்து சமயத்தவர்கள் நம்புகின்றனர்.  

## புராணக்கதை
புராணங்களின்படி இரண்டு கதைகள் சொல்லப்படுகின்றன. கவுரவர்களிடம் சூதாட்டத்தில் தோற்று பாண்டவர்கள் பதின்மூன்று ஆண்டுகள் வனவாசம் சென்றனர். பின்னர் ஓராண்டு *அஞ்ஞாத வாசம்* எனப்படும் ஆயுதங்களையும் அடையாளங்களையும் துறந்து வாழ்ந்து வந்தனர். இறுதியாக ஓராண்டு கழித்து ஒன்பது நாட்கள் விரதமிருந்து, பதுக்கி வைத்திருந்த ஆயுதங்களை வன்னி மரப் பொந்திலிருந்து ஆயுத பூஜை நாளில் வழிபட்டு அருச்சுனன் எடுத்ததாகக் கருதப்படுகிறது. மற்றொரு கதையில் மகாபாரத குருச்சேத்திரப் போருக்கு முன் விரதமிருந்து காளிதேவிக்கு ஆயுத பூஜையன்று அரவான் களப்பலி கொடுக்கப்பட்டதாகக் கருதப்படுகிறது.  

## இலக்கியத்தில்
பனிரெண்டாம் திருமுறையான பெரியபுராணத்தில் ஒன்பது நாள் வழிபாடு நடத்தி போரிடும் யானைகளுக்கு மரியாதை செய்வதாகக் குறிப்புள்ளது.  

சிலப்பதிகாரத்தில், கொற்றவைக்கு நேர்த்திக்கடன்களைச் செய்யாவிட்டால் வெற்றியைத் தரமாட்டாள் என்ற வரிகளின் மூலம் கருவிகளைப் படைத்து வழிபாடும் முறையை அறியமுடிகிறது.  

வாளுக்கு விழா எடுத்த செய்தியைப் பதிற்றுப்பத்தும் தொல்காப்பியமும் குறிப்பிடுகின்றன.  

## இதையும் பார்க்கலாம்
- விஜயதசமி
- வித்தியாரம்பம்
- குலு தசரா